37-милиметровото оръдие Максим, наричано и QF еднофунтово оръдие () е скорострелно автоматично оръдие с калибър 37 mm, създадено от Хайръм Стивънс Максим. Това е първото в света оръдие от своя клас и е широко използвано до края на Първата световна война. Заради характерния си звук при презареждане получава прякора „пом-пом“, също както и последващите оръдия QF 2 pounder Mark II и Mark VIII. Използвано е като пехотно оръдие и за противовъздушна отбрана в испано-американската, втората англо-бурска и Първата световна войни.